Aktiwiteite - Hantam | Hantam
Kom geniet allerlei aktiwiteite vir vleis- en sportliefhebbers tydens die 30ste Hantam Vleisfees.
Calvinia is geleë in die hartjie van die Hantam - skaapwêreld. Tesame met die genotvolle aktiwiteite wat jy jaarliks by die Hantam Vleisfees kan geniet, staan die dorp behoorlik saam om jou 'n bobaas-kuier te bied! Die avontuurlustige kan nie net hul sportiewe kant uitleef nie, maar kan ook weglê aan onverbeterlike Hantam-vleis.
Jy sal ver soek vir 'n meer unieke Noord-Kaapse ervaring! Die Hantam Vastrap-fietswedren is vir elke sportgeesdriftige en as jy nie 'n fiets het nie, kan jy gerus aan die Hantam Vleisfees-pretloop deelneem.
Vir die manne wat voel hulle het die krag en stamina om te wys wat in hulle steek, is die Sterkman-kompetisie net vir jou. Ons bied verskillende hindernisse aan - van toutrek, bakkietrek, tyre-gooi en vele meer aan. Dit vind op die feesgronde plaas, so manne kom wys wat in julle steek by vanjaar se Hantam Vleisfees.
Vir alle vleis-liefhebbers en diegene wat kan groot hoeveelhede vleis kan verorber, is die vleiseet-kompetisie die perfekte geleentheid vir jou. Elke individe kry 'n kilogram braaivleis wat hy of sy so vinnig as moontlik moet eet. Maak gereed vir groot opwinding by vanjaar se Hantam Vleisfees.
Die Calvinia-optog is een van die hoogtepunte by die Vleisfees wat mense jaar na jaar gaande het. Maak seker jy mis dit nie vanjaar nie! Ons gaan weer spog met die mooiste veteraan-voertuie en -trekkers wat deur die strate en om die arena gaan ry.
Feesgangers staan jaarliks nader vir die karkasontbening-demonstrasie by die Vleisfees. As jy meer wil weet wat die prosesse van ontbening is, moet jy dit nie misloop nie. Daar is altyd iets nuuts om te leer.